שאלה: תכנית "עמיתי דילר": איני יודע אם הרב מכיר או לא אך ישנה תכנית הנקראת "עמיתי דילר", תכנית משותפת בין יהודי א"י לבין יהודי אמריקה, מטרתה של התכנית היא העצמה אישית של החניך בתכנית יחד עם פיתוח זהות יהודית, כושר מנהיגות, ותחקון עולם במלכות שדי ( טיפה שונה מהאופן שאנו מכירים" בתכנית החניכים מתמודדים עם דיונים שהזכרנו לעיל, אך שוב הרוח והקו המחשבה העולה בדיונים אלו שונה מסולם הערכים שלנו - ז"א רוח ההלכה והדרכתה שלך תורה. הקבוצה היא מעורבת בנים ובנות, וכוללת מפגשים פעם בשבועיים במשך שנה, ישנם סמינריונים - מקוממים, ארציים ובינלאומיים, ונוסף לכך יש סמינר בצפון אמריקה( סוגייה בפני עצמה יציאה מהארץ או לא?) בכל קבוצה מקומית ישנם 20 חניכים, 2 מדצ"ים ורכז. לאחר הרקע, אספר לך מעט על שאלתי. אני הבן הדתי היחיד בקבוצה,בתחילה לא רציתי ללכת לתכנית - ודווקא רכז התכנית התקשר אליי ללא מיונים עקב אנשים שהפנו אותו אליי והתקבלתי לתכנית. ולא רציתי ללכת כייון שקיים במקום זה מורכבות לא קטנה, של חברה מעורבת, קלות ראש, מיעוט רוח התורה במקום וכדו. רכז התכנית שוחח איתי וטען שאני יכול להביא משו חדש לקבוצה, משו שלא קיים בעיר ובכלל נמצא בצמצום בתכנית. כוונתו הייתה שיש לי מה לתרום מצד ראיית העולם של הציבור הדתי הלאומי, והשקפת עולמו של מרן הרב (אני לא לומד את כתבי הרב השגתי עוד פעוטה בדי לגשת לרזי התורה אלו). ב"ה בחסדי ה יתברך זכיתי ללמוד בשנים האחרונות עשרות ספרים של רבני הדור האחרון, וגם של לפני והקב"ה חנן אותי וזיכני בזיכרון טוב - ולכן כ"כ רוצים שאני יוסף את "הידע"(אני כותב מרכאות - כי אני לא חושב שזה מספיק) למעגלי ההדברות בדיונים בקבוצה. הריני חושש מכמה דברים מרכזיים: ראשית,התכנית דורשת ליציאה מן הארץ, האם הדבר מותר - ככי אין שום אינטרס להעלאת יהודים לארץ, אלה חיזוק הזהות היהודית בזה שאכיר עוד גוונים של זרמים ביהדות.? שנית, אני רק בן 16 וחצי, נכון יש לי ידע נרחב באופן יחסי לאנשים שאני אדבר איתם, משתדל לחיות תורה כמיטב יכטולתי, ללמוד, לעיין, לחקור, ולהדבק בקב"ה, אני משיב בשאלות אמוניות לכל דיכפין, קודשא ב"ה מסייע לי ונותן עוד כח ליגיעה, ודברי מורי ורבותי שגורים בפי, אך משו מרגיש חסר! עדיין זה כ ל ו ם, זה עוד בוסרי, כסיפר הידוע עם הרצי"ה ותלמידו ומשל הכוס שעולה על גדותיה. האם אני באמת צריך לקחת חלק מתוך נסיון השפעה על החרבה, ומעין " משרד ההסברה - ופתיחת אופק חדש לתיקון ההסתכלות המעוותת של אחינו " או ( שזה החשש שלי ) שאני עדיין לא מלא - והכשרון עוד לא מאיר וקיים בצורה חזקה בבחינת " כלום מעמידין מלך אלא מי שיודע תכסיסי מלכות ( עין איה במקום)"?? והאם הדשבר יבוא על חשבון בניית בסיסו של קניין הבניין הרוחני שלי? אשמח לתשובה בהקדם.!
תשובה: וברכת ד  בשאלתך יש שתי שאלות, האחת הלכתית והשניה ההשקפתית, השאלה ההלכתית של יציאה לחו"ל כדי ללמד שם תורה ולהפיץ תורה היא פשוטה שאפשר, אם אתה יוצא לראות דרכי התנהגות יהודים אחרים בחו"ל, אין כל היתר לצאת לצורך כך לחו"ל. אבל השאלה המרכזית היא השאלה ההשקפתית האם אדם צריך לצאת ללמוד דברים אחרים בשלב זה. על כך אענה שאינני מכירך, ואינני יודע את מעמדך ועל כן אינני יכול לתת תשובה ספציפית. אולם תשובה עקרונית אפשר לתת שכל אדם שמשמפיע ומתעלה צריך למלא עצמו תחילה, וכאשר הוא מחומש בידיעות מרובות אז שייך שילך לבדוק דרכים אחרות. אנו מאמינים "דע מה שתשיב לאפיקורס" קודם דע את דרכך ואז תוכל להשיב. וכפי שדוד המלך אמר "דע את אלוקי אביך" קודם ישנה חובת ידיעה מבוססת, ואח"כ אפשר ללמוד ולהפגש עם כל הרוחות והדעות שבעולם. אבל הבסיס הוא בתחילה לבנות את האמונה השלמה עם כל ספרי הראשונים (כוזרי, מהר"ל, מו"נ, ספר העיקרים, ולאחר מכן חובת הלבבות, מסילת ישרים כתבי הרב קוק, עד דורנו), לאחר שליטה בכל הספרות הזאת יש מקום ותועלת לצאת לשמוע ולהשמיע דברים אחרים. אני כופל שאני כותב את הדברים ללא הכרתך כך שיתכן שהתשובה צריכה להיות שונה, בגלל ייחודך, את זה רק מי שמכיר אותך היטב יכול לענות לך. בברכת התורה והארץ יהודה הלוי עמיחי מכון התורה והארץ כפר דרום אשקלון